Пунктирдик машина

Пунктирдик машина, пунктирдик алкак (латынча punctum) – скульпторлук технологиясында – негизинен скульптуралык түп нусканы так көчүрүүдө пропорциялар менен көлөмдү текшерүү үчүн колдонулуучу анча татаал эмес иш куралы. П. М-нын аракети берилген (белгиленген) үч чекит боюнча төртүнчү чекитти аныктоочу стереометриялык принципке негизделет. Бул куралды түп нусканын алдына орнотуу менен жылып жүрүүчү өзөктүн учу менен берилген чекиттин ордун табышат (мисалы, көздүн жаш турган баштыкчасын), көчүрмөдөн ушул чекиттин ордун аныктап табышат да, куралды ага көчүрүшөт. П. М-ны көпчүлүк учурда ташка гипстик түп нусканы кайра түшүрүүдө жана көчүрмөнү алууда колдонушат. 

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу